ভারত বাংলাদেশ সীমান্তে মাটি খুঁড়তে উদ্ধার ৩ বাঙ্কার

নদিয়া: ভারত বাংলাদেশ সীমান্তে (India-Bangladesh border) বাগানের ভিতর মাটি খুঁড়তে উদ্ধার হল বাঙ্কার। নদিয়ার কৃষ্ণগঞ্জের (Krishnaganj of Nadia) মাজদিয়ায় সীমান্তরক্ষী বাহিনী মাটি খুঁড়ে উদ্ধার করে তিনটি বাঙ্কার। স্বভাবতই ২৬ জানুয়ারির আগে বিএসএফের সাফল্য। এই বাঙ্কার উদ্ধারকে ঘিরে এলাকায় ব্যাপক চাঞ্চল্য ছড়িয়েছে। মাজদিয়া সুধীর রঞ্জন লাহিড়ী মহাবিদ্যালয়ের সামনের সংলগ্ন এলাকা থেকে উদ্ধার হয় তিনটি বাঙ্কার। তার মধ্য থেকে উদ্ধার হয় লক্ষ লক্ষ বোতল নিষিদ্ধ কাপ সিরাপ।

আরও পড়ুন: হাসপাতালে আক্রান্ত চিকিৎসক ও পুলিশ কর্মী, গ্রেফতার ৫

সীমান্ত রক্ষী বাহিনীর কাছে খবর ছিল যে একটি বাগানের মধ্যে লোহার কয়েকটি বাঙ্কার পুঁতে রাখা রয়েছে। সেই খবর পেয়ে ভারত বাংলাদেশ সীমান্তবর্তী এলাকায় অভিযান চালায় সীমান্ত রুক্ষী বাহিনী। নদিয়ার কৃষ্ণগঞ্জের মাজদিয়া সুধিররঞ্জন লাহিড়ী মহা বিদ্যালয়ের সামনের একটি বাগানে ভিতর মাটির নিচে থেকে উদ্ধার করা হয় লোহার তিনটি বাঙ্কার । বাঙ্কার খুলতেই বিএসএফের চক্ষু চড়ক গাছ। সেই বাঙ্কার থেকে উদ্ধার হয় লক্ষ লক্ষ বোতল নিষিদ্ধ কাপ সিরাপ। এই সিরাপ গুলি পাচারকারীরা বাংলাদেশে পাচার করা উদ্দেশ্যে জোগাড় করেছিল কিন্তু বর্তমান পরিস্থিতিতে সীমান্তে নজরদারি বাড়ায় এগুলি পাচার করতে না পেরে মাটির তলায় বাংকারে ভরে মাটিতে পুঁতে রেখেছিল বলে প্রাথমিক অনুমান তদন্তকারীদের। ঘটনার তার ঘিরে রেখেছে বিএসএফের জওয়ানরা । বাগানের ভিতর আরো তল্লাশি চালাচ্ছে বিএসএফ । আতঙ্ক গ্রাস করেছে এলাকা।’

অন্য খবর দেখুন